KOMMISSIONENS FORORDNING (EF) Nr. 1822/95 af 26. juli 1995 om salg til forudfastsat pris af uforarbejdede tørrede figner fra 1994-høsten til destillationsindustrierne

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 1206/90 af 7. maj 1990 om almindelige bestemmelser for producentstøtteordningen i sektoren for forarbejdede frugter og grøntsager (1), ændret ved forordning (EØF) nr. 2202/90 (2), særlig artikel 6, stk. 2,

under henvisning til Kommissionens forordning (EØF) nr. 1707/85 af 21. juni 1985 om oplagringsorganernes salg af uforarbejdede tørrede figner til fremstilling af alkohol (3), særlig artikel 5, og

ud fra følgende betragtninger:

Det fastsættes i artikel 6, stk. 2, i Kommissionens forordning (EØF) nr. 626/85 af 12. marts 1985 om oplagringsorganernes opkøb, salg og oplagring af uforarbejdede druer og figner (4), senest ændret ved forordning (EF) nr. 1363/95 (5), at produkter, der er bestemt til særlige anvendelsesformål, sælges til forudfastsatte priser eller priser, der fastlægges ved licitation;

det fastsættes i nævnte forordning (EØF) nr. 1707/85, at uforarbejdede tørrede figner kan sælges til en forudfastsat pris til destillationsindustrierne;

det græske oplagringsorgan ligger inde med ca. 1 034 tons uforarbejdede tørrede figner fra 1994-høsten; produkterne bør tilbydes destillationsindustrierne;

salgsprisen bør fastsættes på en sådan måde, at forstyrrelser af Fællesskabets marked for alkohol og spiritusholdige drikkevarer undgås;

størrelsen af den i artikel 2, stk. 2, i forordning (EØF) nr. 1707/85 omhandlede forsyningssikkerhed bør fastsættes under hensyntagen til forskellen mellem den normale markedspris for tørrede figner og den i nærværende forordning fastsatte salgspris;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Produkter Forarbejdet på Basis af Frugt og Grøntsager -

UDSTEDT FØLGENDE FORORDNING:

Artikel 1

1. Det græske oplagringsorgan gennemfører salg af uforarbejdede tørrede figner fra 1994-høsten til destillationsindustrierne i overensstemmelse med bestemmelserne i forordning (EØF) nr. 626/85 og (EØF) nr. 1707/85 til en pris af 4 ECU/100 kg netto.

2. Den i artikel 2, stk. 2, i forordning (EØF) nr. 1707/85 omhandlede forarbejdningssikkerhed fastsættes til 15 ECU/100 kg netto.

Artikel 2

1. Ansøgninger om køb indsendes til det græske oplagringsorgan Sykiki på hovedkontoret for YDAGEP, Acharnon Street 241, Athen, Grækenland, for produkter, som dette organ ligger inde med.

2. Oplysninger vedrørende mængder og oplagringssteder for produkterne kan indhentes fra det græske oplagringsorgan Sykiki, Kritis Street 13, Kalamata, Grækenland.

Artikel 3

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 26. juli 1995.

På Kommissionens vegne

Franz FISCHLER

Medlem af Kommissionen

(1) EFT nr. L 119 af 11. 5. 1990, s. 74.

(2) EFT nr. L 201 af 31. 7. 1990, s. 4.

(3) EFT nr. L 163 af 22. 6. 1985, s. 38.

(4) EFT nr. L 72 af 13. 3. 1985, s. 7.

(5) EFT nr. L 132 af 16. 6. 1995, s. 8.